《赋得轻燕逐风斜一首》
明代·黄省曾

三月雕梁燕，飞飞弄景韶。采乘花雨度，斜趁柳风飘。

语幕侵歌丽，回帘逐絮娇。赵家魂不散，金屋尚逍遥。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。